|  |  |  |  |  |
| --- | --- | --- | --- | --- |
| Razred: 2. | Predmet: SPO | Ura: | Datum: | Učitelj: |
| **Sklop: POLETJE** | | | | |
| **Učna enota:** MOJE OKOLJE  POKRAJINE PRI NAS | | | | |
| **Cilji:**   * Vedo, da so pokrajine pri nas različne. * Poznajo značilnosti domačega kraja ali soseske (ustanove). * Poznajo osnovne geografske pojme (hrib (hribovje), gora (gorovje), ravnina, dolina, reka, potok, morje, cesta, železnica, obdelovalne površine (polje, njiva, travnik, sadovnjak), gozd). * Spoznajo možnosti za orientacijo v okolju (glede na znane objekte). | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** U/81,83, DZ 4/66 | | | | |
| **IZVEDBA UČNE URE** | | | | |
| * Fotografski posnetek   - Učencem naročimo, naj s svojim očesom naredijo »fotografski posnetek« okolja. To naredijo tako, da obračajo glavo in ko zagledajo motiv, ki se jim zdi zanimiv, ga »posnamejo in spravijo v spomin«.   * Pogledajo skozi okno, ali gredo na dvorišče, in na enak način posnamejo fotografijo pokrajine.   Opišejo svoj posnetek sošolcem. Pri tem uporabljajo osnovne geografske pojme.  Vodimo pogovor.  Kaj ste »fotografirali« v učilnici? Pridobimo geografski pojem okolje.  Kaj ste »fotografirali« , ko ste pogledali skozi okno/šli na dvorišče? Pridobimo geografski pojem pokrajina.  Koliko enakih fotografij ste posneli?  Zakaj je toliko različnih posnetkov?  Kako še lahko prikažemo neko pokrajino? Lahko jo narišemo ali skiciramo.   * **Učbenik, str. 81**   - Preberejo besedilo.  - Ogledajo si risbo. Opisujejo pokrajino. Pozorni smo na izrazoslovje učencev. Na tablo zapisujemo geografske pojme, ki jih učenci uporabijo pri svojih opisih.  Preberejo besedilo pod sliko.  Poiščejo podobnosti in razlike med pokrajino na risbi in domačim krajem oz. z okolico šole.   * **Učbenik, str. 83** * Ogledajo si fotografije in preberejo napisane besede na njih.   Na tabli dopišemo pojme, ki manjkajo.  Vodimo pogovor, učenci odgovorijo na vprašanja, npr.  Katere značilnosti pokrajine najdemo v našem okolju?  Ali je okolje vedno enako?Ali se ga lahko spreminja?  Kdo ga spreminja?  Kako človek spreminja pokrajino?  Zakaj jo spreminja?   * Preberejo besedilo pod slikami.   Učenci povedo, kako se lahko znajdemo – orientiramo v nekem okolju.   * **DZ 4, str. 66**   1. naloga  Preberejo navodilo.  Samostojno rešijo nalogo.  Spremljamo delo, pomagamo.  Preverimo rešitve. | | | | |